CELEX: 32020R1720
Language: bg
Date: 2020-11-17 00:00:00
Title: Регламент (ЕС) 2020/1720 на Комисията от 17 ноември 2020 година за изменение на Регламент (ЕС) № 142/2011 по отношение на вноса на храни за домашни любимци от Грузия (текст от значение за ЕИП)

18.11.2020   
               
               
                  BG
               
               
                  Официален вестник на Европейския съюз
               
               
                  L 386/6
               
            
         РЕГЛАМЕНТ (ЕС) 2020/1720 НА КОМИСИЯТА
         от 17 ноември 2020 година
         за изменение на Регламент (ЕС) № 142/2011 по отношение на вноса на храни за домашни любимци от Грузия
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (1), и по-специално член 41, параграф 3, първата и третата алинея и член 42, параграф 2 от него,
         като има предвид, че:
         
                     (1)
                  
                  
                     С Регламент (ЕС) № 142/2011 на Комисията (2) се установяват правила за прилагането на Регламент (ЕО) № 1069/2009, включващи свързаните с общественото здраве и здравето на животните условия за внос на храни за домашни любимци. Изискванията във връзка с вноса в Съюза и транзитното преминаване през него на храни за домашни любимци, включително дъвчащи предмети за кучета, са установени в приложение XIV към същия регламент, заедно със списъка на трети държави.
                  
               
                     (2)
                  
                  
                     На 19 март 2019 г. Грузия поиска да бъде включена в списъка в приложение XIV към Регламент (ЕС) № 142/2011 за вноса в Съюза на преработени храни за домашни любимци, различни от консервирани храни за домашни любимци.
                  
               
                     (3)
                  
                  
                     Комисията извърши проверки на място, включително задълбочена оценка на ветеринарното законодателство на третата държава заявител, както и на капацитета на компетентните органи на третата държава заявител за прилагане на това законодателство и за провеждане на официален контрол, с оглед на включването на третата държава заявител в списъка в приложение XIV към Регламент (ЕС) № 142/2011 за вноса в Съюза на преработени храни за домашни любимци, различни от консервираните храни за домашни любимци. Компетентните органи на Грузия предоставиха на Комисията уверения, че Грузия е в състояние да спазва приложимите здравни условия, както и достатъчно гаранции за осъществяваните от тях проверки на производството на храни за домашни любимци, различни от консервираните храни за домашни любимци. Поради това е оправдано Грузия да бъде добавена в списъка на третите държави, от които могат да бъдат внасяни в Съюза и транзитно да преминават през него преработени храни за домашни любимци, различни от консервирани храни.
                  
               
                     (4)
                  
                  
                     Поради това Регламент (ЕС) № 142/2011 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение XIV към Регламент (ЕС) № 142/2011 се изменя в съответствие с текста в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 300, 14.11.2009 г., стр. 1.
         
            (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
      
      
         
            ПРИЛОЖЕНИЕ
            В глава II, раздел 1, таблица 2 от приложение XIV към Регламент (ЕС) № 142/2011 ред 12 се заменя със следното:
            
               
                           „12
                        
                        
                           Храни за домашни любимци, включително дъвчащи предмети за кучета
                        
                        
                           
                                       а)
                                    
                                    
                                       В случай на преработени храни за домашни любимци и на дъвчащи предмети за кучета: материали, посочени в член 35, буква а), подточки i) и ii).
                                    
                                 
                                       б)
                                    
                                    
                                       В случай на сурови храни за домашни любимци: материали, посочени в член 35, буква а), подточка iii).
                                    
                                 
                        
                           Храните за домашни любимци и дъвчащите предмети за кучета трябва да са произведени в съответствие с приложение XIII, глава II.
                        
                        
                           
                                       а)
                                    
                                    
                                       В случай на сурови храни за домашни любимци:
                                       третите държави, изброени в част 1 от приложение II към Регламент (ЕС) № 206/2010 или в приложение I към Регламент (ЕО) № 798/2008, от които държавите членки разрешават вноса на прясно месо от същите животински видове и от които е разрешен само внос на месо с кост.
                                       В случай на рибни материали — третите държави, изброени в приложение II към Решение 2006/766/ЕО.
                                    
                                 
                                       б)
                                    
                                    
                                       В случай на дъвчащи предмети за кучета и храни за домашни любимци, различни от сурови храни за домашни любимци:
                                       
                                                    
                                                
                                                
                                                   третите държави, изброени в част 1 от приложение II към Регламент (ЕС) № 206/2010, и следните държави:
                                                   
                                                                
                                                            
                                                            
                                                               (JP) Япония
                                                            
                                                         
                                                                
                                                            
                                                            
                                                               (ЕС) Еквадор
                                                            
                                                         
                                                                
                                                            
                                                            
                                                               (LK) Шри Ланка
                                                            
                                                         
                                                                
                                                            
                                                            
                                                               (TW) Тайван
                                                            
                                                         
                                                                
                                                            
                                                            
                                                               (SA) Саудитска Арабия (само преработени храни за домашни любимци с произход от домашни птици).
                                                            
                                                         
                                                                
                                                            
                                                            
                                                               (GE) Грузия (само преработени храни за домашни любимци, различни от консервирани храни за домашни любимци)
                                                            
                                                         
                                             
                                                    
                                                
                                                
                                                   В случай на преработени храни за домашни любимци, получени от странични рибни продукти — третите държави, изброени в приложение II към Решение 2006/766/ЕО.
                                                
                                             
                                 
                        
                           
                                       а)
                                    
                                    
                                       В случай на консервирани храни за домашни любимци: приложение XV, глава 3(А).
                                    
                                 
                                       б)
                                    
                                    
                                       В случай на преработени храни за домашни любимци, различни от консервирани храни за домашни любимци: приложение XV, глава 3(Б).
                                    
                                 
                                       в)
                                    
                                    
                                       В случай на дъвчащи предмети за кучета: приложение XV, глава 3(В).
                                    
                                 
                                       г)
                                    
                                    
                                       В случай на сурови храни за домашни любимци: приложение XV, глава 3(Г).“